Girne azaz Kerínia (görögül Κερύνεια) Ciprus egyik városa, Girne (Kerínia) közigazgatási kerület központja. A város ‑ csakúgy mint a közigazgatási kerület egésze ‑ az Észak-Ciprusi Török Köztársaság szakadár állam területén fekszik. (Az 1974-es török megszállás után kialakult viszonyok miatt a városnak két vezetése van: a de facto török-ciprióta vezetés Girnében, míg a görög-ciprióta vezetés nicosiai székhellyel működik.)